# Ausztráliai nyelvek

### A Wikipédiából, a szabad lexikonból.

Ausztráliai nyelvek, más néven: Ausztrália őslakosainak nyelvközössége és nyelvváltozatai. A természetes nyelvek néhány nyelvcsaládja. Elterjedési területe Ausztrália.

Ausztrália bennszülött nyelveit nem érdemes és nem is lehetséges egy kaptafára húzni a világ más nyelveivel, hiszen egyedülálló sajátosságaik megkülönböztetik őket minden egyéb nyelvcsaládtól. Az Ausztráliában használt bennszülött nyelvek nagyrészére jellemző, hogy két tetszőleges nyelvhasználat között nincs éles különbség, hanem egyfajta hosszúra nyúlt nyelvjárás-láncolatot alkotnak. Ebből a szempontból az alább meghatározott pama-nyungar nyelvcsalád egy hatalmas nyelvjárás-láncolatot alkot. (Talán ilyennek lehetne elképzelni az Afrikából történő kirajzás előtti emberiség ősnyelvi állapotát.)

Ausztrál nyelvészek a következő rendszert alkották meg a földrészen beszélt nyelvek osztályozására:

Macrophylum (törzs), amely magába foglalja az élő és holt ausztráliai nyelvek összességét, s ez 29 phylic family-t (nyelvcsaládot) tartalmaz. Ezen belüli további osztályozás a group (nyelvcsoport); subgroup (alcsoport); nyelv és végül a dialect (nyelvjárás). Ezeket a kategóriákat lexikostatisztikai adatokkal határozták meg, s ebből következően önkényes határokat húztak meg a gyakran folyamatos és éles határ nélküli átmenetekre.

Ezek alapján Ausztrália nyelvi térképét három nagy részre lehet osztani:

- Tasmánia kihalt nyelvei;

- Ausztrália tekintélyes részét elfoglaló pama-nyungar nyelvcsalád 160 nyelv:
  - pama, bangyalang, dijari, walpiri, aranda, pityantyatyara, nyungar, ... stb.;

- Ausztrália kisebb északi területein található egyéb 28 nyelvcsalád 68 nyelve:
  - Tivi nyelvek
  - Jivadzs nyelvek
  - Kakadzsu nyelvek
  - Mangeri nyelvcsalád
  - Gunavidzsi nyelvek
  - Nagarai nyelvek
  - Ganvinggui nyelvek
  - Burerai nyelvek
  - Nunggubujui nyelvek
  - Andiljaugvai nyelvek
  - Marai nyelvek
  - Ngevini nyelvek
  - Janjulai nyelvek
  - Dzsingli-vambajai nyelvek
  - Karavai nyelvek
  - Minkinai nyelvek
  - Laraki nyelvek
  - Kungarakanyai nyelvek
  - Varrai nyelvek
  - Dalyi nyelvek
  - Murinbati nyelvek
  - Dzsamindzsungai nyelvek
  - Dzsergai nyelvek
  - Bunabai nyelvek
  - Vurorai nyelvek
  - Nyul-nyulai nyelvek

| Ez a nyelvészeti lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../a/u/s/Ausztr%C3%A1liai_nyelvek.html"

Kategóriák: Csonkok (nyelvészet) | Csonkok 2004 júniusából | Földrajzi nyelvcsoportok | Nyelvcsaládok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Esperanto
- Español
- Français
- Italiano
- 한국어
- ‪Norsk (nynorsk)‬
- ‪Norsk (bokmål)‬
- Polski
- Русский
- Svenska
- Українська